《送紫阳王山长俊甫如武林五首》
元代·方回

儒风扫地久堪哀，谁与前朝养祸胎。
真魏无牛乔郑寿，杜游不作董丁来。
游魂葛岭人方醉，转盼陈桥业遽灰。
赖是紫阳书尚在，不随迁鼎委蒿莱。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。